
บันทึก
หลักการและเหตุผล
ประกอบร่างข้อบัญญัติขององค์การบริหารส่วนตำบลนาเรียง
เรื่อง  การกำจัดสิ่งปฏิกูลและมูลฝอย  พ.ศ. 2551
*****************
หลักการ

เพื่อปฏิบัติการให้เป็นไปตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 5) พ.ศ. 2546 มาตรา  7  มาตรา 20  มาตรา   54  มาตรา  55  มาตรา 58  และมาตรา 63  แห่งพระราชบัญญัติการสาธารณสุข  พ.ศ.2535  ประกอบกับกฎกระทรวง  ฉบับที่  2  (พ.ศ.  2536)  ออกตามความในพระราชบัญญัติการสาธารณสุข 
พ.ศ.2535  องค์การบริหารส่วนตำบลนาเรียง  โดยคณะสมาชิกสภาองค์การบริหารส่วนตำบล
ขอเสนอร่างข้อบัญญัติ  เรื่อง  การกำจัดสิ่งปฏิกูลและมูลฝอย  พ.ศ.  2551  ต่อสภาองค์การบริหารส่วนตำบลนาเรียงเพื่อพิจารณาเห็นชอบ และนำเสนอนายอำเภอพรหมคีรี  เพื่อเห็นชอบและประกาศใช้เป็นข้อบัญญัติองค์การบริหารส่วนตำบลนาเรียง
เหตุผล

ตามมาตรา 67)  (2),(7), แห่ง พ.ร.บ.สภาตำบลและองค์การบริหารส่วนตำบล พ.ศ. 2537 
แก้ไขเพิ่มเติมถึง (ฉบับที่  5)  พ.ศ. 2546  กำหนดให้องค์การบริหารส่วนตำบล  มีหน้าที่รักษาความสะอาดของถนน  ทางเดิน  ที่สาธารณะ  กำจัดมูลฝอยและสิ่งปฏิกูล  และมีหน้าที่คุ้มครอง  ดูแล และรักษาทรัพยากรธรรมราชและสิ่งแวดล้อม  จึงมีความจำเป็นต้องออกข้อบัญญัติองค์การบริหารส่วนตำบลเพื่อบังคับใช้ต่อไป
ข้อบัญญัติองค์การบริหารส่วนตำบลนาเรียง
เรื่อง  การจำกัดสิ่งปฏิกูลและมูลฝอย  
พ.ศ.  2551
........................... 

อาศัยอำนาจตามความในมาตรา  71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ใขเพิ่มเติมถึงฉบับที่ 5 พ.ศ. 2546 และมาตรา 7 มาตรา  20  มาตรา  54 มาตรา  55   มาตรา  56  และมาตรา  63  แห่ง พ.ร.บ.  การสาธารณสุข พ.ศ. 2535  องค์การบริหารส่วนตำบลนาเรียง โดยได้รับความเห็นชอบจากสภาองค์การบริหารส่วนตำบลนาเรียง และโดยความเห็นชอบของนายอำเภอพรหมคีรี   จึงตราข้อบัญญัติไว้ดังต่อไปนี้

ข้อ  1   ข้อบัญญัตินี้เรียกว่า  “ข้อบัญญัติองค์การบริหารส่วนตำบลนาเรียง  เรื่อง  การกำจัดสิ่งปฏิกูลและมูลฝอย พ.ศ.  2551”

ข้อ  2  ข้อบัญญัตินี้ให้ใช้บังคับในเขตตำบลนาเรียง  นับแต่วันถัดจากวันที่ได้ประกาศไว้โดยเปิดเผยที่สำนักงานองค์การบริหารส่วนตำบลนาเรียง  แล้วเจ็ดวัน

ข้อ  3  ในข้อบัญญัตินี้

“เจ้าพนักงานท้องถิ่น”  หมายความว่า  นายกองค์การบริหารส่วนตำบลนาเรียง

“เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุข  ให้ปฏิบัติการตามพระราชบัญญัติการสาธารณสุข พ.ศ.  2535

“สิ่งปฏิกูล”  หมายความว่า  อุจจาระหรือปัสสาวะ  และหมายความร่วมถึงสิ่งอื่นใดซึ่งเป็นสิ่งโสโครกหรือมีกลิ่นเหม็น

“มูลฝอย”  หมายความว่า  เศษกระดาษ  เศษผ้า  เศษอาหาร  เศษสินค้า ถุงพลาสติก  ภาชนะที่ใส่อาหาร เถ้า มูลสัตว์ หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่น

ข้อ  4  ผู้ครอบครองสถานที่  อาคาร หรือเคหสถาน  ต้องจัดให้มีที่รองรับมูลฝอยในสถานที่  อาคาร  หรือเคหสถาน  ในครอบครองของตน

ข้อ  5  ที่รองรับมูลฝอยต้องไม่รั่วและมีฝาปิดกันแมลงวัน  และสัตว์ได้ได้ตามแบบ  
ซึ่งเจ้าพนักงานสาธารณสุข  หรือเจ้าพนักงานท้องถิ่นเห็นชอบ

ข้อ  6  ผู้ครอบครองสถานที่  อาคาร  หรือเคหสถาน ต้องรักษาบริเวณสถานที่อาคารหรือเคหสถานที่ครอบครองของตนไม่ให้มีมูลฝอย  สิ่งปฏิกูล  หรือสิ่งเปรอะเปื้อน  หรือมีการถ่ายเทหรือทิ้งมูลฝอย  สิ่งปฏิกูลหรือสิ่งเปรอะเปื้อนในประการที่ขัดต่อสุขลักษณะ

ข้อ  7  ห้ามผู้ใดถ่าย เท ทิ้ง หรือทำให้มีมูลฝอย  สิ่งปฏิกูล ในทางสาธารณะหรือที่สาธารณะอื่นใดเป็นต้นว่า  ถนน  ซอย  ตรอก แม่น้ำ  คลอง คู  สระน้ำ บ่อน้ำ  เว้นแต่ในที่ซึ่งเจ้าพนักงาน
สาธารณสุขหรือ  เจ้าพนักงานท้องถิ่นอนุญาตให้จัดตั้งไว้ให้โดยเฉพาะ

ข้อ  8  ห้ามผู้ใดนำสิ่งปฏิกูลไปทิ้งในทางสาธารณะหรือที่สาธารณะอื่นใด  เว้นแต่จะได้ใสภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอก

ข้อ  9   ห้ามผู้ใดถ่ายเท  ทิ้ง  สิ่งปฏิกูลลงในที่รองรับขยะมูลฝอย

ข้อ  10  ถ้าเจ้าพนักงานท้องถิ่นเห็นว่า  สถานที่หรือบริเวณใดควรเก็บขนขยะมูลฝอยหรือสิ่งปฏิกูลไปทำการกำจัดให้ถูกสุขลักษณะยิ่งขึ้น  โดยเรียกค่าธรรมเนียมเก็บขนเมื่อได้มีหนังสือแจ้งแก่ผู้ครอบครองสถานที่  อาคาร  หรือเคหสถาน  ทราบล่วงหน้าไม่น้อยกว่า  15  วัน  หรือเมื่อได้ปิดประกาศกำหนดบริเวณเก็บขนมูลฝอยหรือสิ่งปฏิกูล  ณ  ที่เปิดเผยในบริเวณที่กำหนดไม่น้อยกว่า  3  แห่ง เป็นเวลาไม่น้อยกว่า  15  วัน  นับแต่วันประกาศแล้ว  ผู้ครอบครองสถานที่  อาคารหรือเคหสถาน  จะต้องให้เจ้าหน้าที่ของพนักงานท้องถิ่น  หรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้น  เก็บขนมูลฝอยหรือสิ่งปฏิกูลจากสถานที่  อาคาร  หรือเคหสถาน  ซึ่งตนครอบครอง  โดยเสียค่าธรรมเนียมเก็บขนตามอัตราที่ได้กำหนดไว้ท้ายข้อบัญญัติองค์การบริหารส่วนตำบลนาเรียงนี้

ข้อ  11  ห้ามผู้ใดรับจ้างเก็บขนมูลฝอยหรือสิ่งปฏิกูลจากสถานที่  อาคาร  หรือเคหสถาน  ซึ่งอยู่ในเขตเก็บขนมูลฝอยหรือสิ่งปฏิกูลที่เจ้าพนักงานท้องถิ่นได้ประกาศตามข้อ 10  เว้นแต่ได้รับใบอนุญาตจากเจ้าพนักงานท้องถิ่นตามเงื่อนไขและวิธีการที่เจ้าพนักงานท้องถิ่นประกาศกำหนด

ข้อ  12  แบบพิมพ์ต่าง ๆ ให้เป็นไปตามที่องค์การบริหารส่วนตำบลนาเรียงประกาศกำหนด

ข้อ  13  ผู้ครอบครองสถานที่  อาคาร  หรือเคหสถาน  ซึ่งอยู่นอกบริเวณเก็บขนมูลฝอยหรือสิ่งปฏิกูลตามข้อ  11  และผู้ครอบครองสถานที่  อาคาร  และเคหสถาน  ซึ่งเจ้าพนักงานท้องถิ่นมิได้กำหนดให้กำจัดมูลฝอยหรือสิ่งปฏิกูลตามข้อ 11  ต้องกำจัดมูลฝอยหรือสิ่งปฏิกูลตามคำแนะนำของเจ้าพนักงานสาธารณสุขหรือเจ้าพนักงานท้องถิ่น  โดยการเผาหรือฝัง  หรือโดยวิธีอื่นใดที่ไม่ขัดต่อสุขลักษณะ

ข้อ  14   ห้ามผู้ซึ่งมิได้เป็นพนักงาน เจ้าหน้าที่ขององค์การบริหารส่วนตำบลนาเรียง  
ทำการขน คุ้ยเขี่ย หรือขุด มูลฝอยในที่รองรับ  รถขน  เรือขน หรือสถานที่เทมูลฝอยใด ๆ ของตำบลนาเรียง

ข้อ   15  ห้ามผู้ซึ่งมิได้เป็น  พนักงาน  เจ้าหน้าที่ของเทศบาลตำบลนาเรียง  ทำการถ่ายเท  ขนหรือเคลื่อนที่สิ่งปฏิกูลในถังรับ รถขน  เรือขน  สถานที่เท  เก็บ  หรือพักสิ่งปฎิกูลของตำบล
นาเรียง

ข้อ   16  ผู้ใดฝ่าฝืนข้อบัญญัตินี้มีความผิดตามพระราชบัญญัติการสาธารณสุข  พ.ศ.  2535

ข้อ  17 ให้นายกองค์การบริหารส่วนตำบลนาเรียงเป็นผู้รักษาการให้เป็นไปตามข้อบัญญัติขององค์การบริหารส่วนตำบลนาเรียง  และให้มีอำนาจออกประกาศ  คำสั่ง ระเบียบ  ข้อบังคับเพื่อการปฏิบัติการให้เป็นไปตามข้อบัญญัติองค์การบริหารส่วนตำบลนาเรียงนี้

ประกาศ  คำสั่ง  ระเบียบ  ข้อบังคับ  นั้นเมื่อได้ประกาศไว้โดยเปิดเผย  ณ  สำนักงาน
องค์การบริหารส่วนตำบลนาเรียงให้ใช้บังคับได้
ประกาศ     ณ     วันที่          มิถุนายน  พ.ศ. 2551           
(ลงชื่อ)
                                                               (นายบุญเกียรติ   วงค์เกษร)
                                                               นายกองค์การบริหารส่วนตำบลนาเรียง
           เห็นชอบ
     (นายถาวร   คงแก้ว)
     นายอำเภอพรหมคีรี
บัญชีอัตราค่าธรรมเนียม
รายการ
	ลำดับ
	รายการ
	บาท

1.1

1.2

2

2.1
	อัตราค่าเก็บและขนสิ่งปฏิกูลหรือมูลฝอยตามข้อ  10
ค่าเก็บและขนอุจจาระ  หรือสิ่งปฏิกูลครั้งหนึ่งๆ  เศษของลูกบาศก์เมตร
หรือลูกบาศก์เมตรแรก  และลูกบาศก์เมตรต่อๆ ไป  ลูกบาศก์เมตรละ
เศษไม่เกินครึ่งลูกบาศก์เมตร
เศษเกินครึ่งลูกบาศก์เมตรให้คิดเท่ากับ  1  ลูกบาศก์เมตร
ก.  ค่าเก็บและขนมูลฝอยประจำเดือนที่มีปริมาณมูลฝอยเดือนหนึ่งไม่เกิน  500  ลิตร
    -  วันหนึ่งไม่เกิน  20  ลิตร  เดือนละ
    -  วันหนึ่งเกิน  20  ลิตร  ค่าเก็บละขนทุกๆ  20  ลิตร  หรือเศษของ  20  ลิตร  เดือนละ
ข.  ค่าเก็บและขนมูลฝอยประจำเดือนที่มีปริมาณมูลฝอยวันหนึ่งเกิน  500  ลิตร  ขึ้นไป
   -  วันหนึ่งไม่เกิน  1  ลูกบาศก์เมตร  เดือนละ
   -  วันหนึ่งเกิน  1  ลูกบาศก์เมตร  ค่าเก็บและขนทุกๆ  ลูกบาศก์เมตร  หรือเศษของ  ลูกบาศก์เมตร  เดือนละ
ค.  ค่าเก็บและขนมูลฝอยเป็นครั้งคราว
   -  ครั้งหนึ่งไม่เกิน  1  ลูกบาศก์เมตร  ครั้งละ
   -  เกิน  1  ลูกบาศก์เมตร  ค่าเก็บและค่าขนทุกๆ  ลูกบาศก์เมตร  หรือเศษของลูกบาศก์เมตร  ลูกบาศก์เมตรละ
ค่าธรรมเนียมในการออกใบอนุญาต
ใบอนุญาตดำเนินกิจการทำการเก็บ  ขน  หรือกำจัดสิ่งปฏิกูล  หรือมูลฝอยตาม  ข้อ  11
ก.  รับทำการเก็บ  ขน  สิ่งปฏิกูลหรือมูลฝอย  โดยทำเป็นธุรกิจ  หรือโดยได้รับประโยชน์ตอบแทน  ด้วยการคิดค่าบริการ  ฉบับละ

ข.  รับทำการกำจัดสิ่งปฏิกูล  หรือมูลฝอย  โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ  ฉบับละ

